jkorsvik/nowiki_second_scrape_merged huggingface dataset:
Verdens Hellige Skrifter

Verdens Hellige Skrifter er en bokserie utgitt av De norske Bokklubbene. Serien tar for seg sentrale religiøse skrifter fra ulike religioner og mytologier fra hele verden. Serien utkom fra 2000 til 2015, og omfattet i alt 85 bøker. 
Redaktører for serien var Alf van der Hagen, Tor Åge Bringsværd og professor i religionshistorie Jens Braarvig. Bøkene ble redigert av norske fagfolk, vesentlig religionshistorikere, men også teologer, filologer og sosialantropologer. Seriens design var ved Aud Gloppen. De fleste tekstene er oversatt til norsk for første gang i og med denne serien. 
Redaktør Braarvig karakteriserer serien som «et av de største formidlingsprosjekter noen gang her til lands», og sier videre at 

Vi har greid å lage helt enestående bøker basert på en lang rekke spesialisters nærlesinger av de opprinnelige tekstene på originalspråkene. For meg har det hele tiden vært et mål å vise at dette er state of the art humaniora, det beste vi har. Det sitter mange svært dyktige folk fra ulike fagfelt rundt omkring på universitetene, og det har vært min store tilfredsstillelse å få dem med i arbeidet med denne serien, slik at de har kunnet formidle sine kunnskaper til et større publikum.Ved seriens tiårsjubileum i 2010 kunne utgiverne melde at de til da 60 bøkene i serien hadde solgt i tilsammen 300 000 eksemplarer.

		
		


== Liste over bøkene i serien ==
Dersom en bok bare inneholder ett eller to verk, lenker denne listen direkte til artikler om det relevante verket; som Koranen eller Gilgamesj og Atrahasis. Dersom hele boka er viet til én person (som Frans av Assisi) eller én gud (som Shiva) er det også lenket direkte til artikkelen om vedkommende. Dersom en bok i serien består av utdrag fra flere forskjellige verk eller teksttyper, så peker denne lista først til en artikkel om boka, hvorfra det lenkes til nye artikler om enkeltverk og verktyper, som f.eks. Bhagavadgita og andre hinduistiske skrifter eller Gnostiske skrifter. Enkelte av bøkene faller i en fjerde kategori: små utdrag fra mange ulike kilder omkring et tema. Da er det laget en artikkel om boka, og en eller flere artikler om temaet, som med Jorden – vår mor og indiansk mytologi.


== Se også ==
Bokserien Ad fontes (Gyldendal, 2000–04)
Bokserien Religionens stormenn (1942–50)
Bokserien Bokklubbens Kulturbibliotek (1998–)


== Referanser ==
51 (tall)

51 (femtien, også skrevet enogfemti på riksmål) er det naturlige tallet som kommer etter 50 og kommer før 52. 51 er et oddetall.
51 er atomnummeret til Antimon.
51 er LI i romertall.
Eierschecke

Eierschecke er en kulinarisk spesialitet fra Sachsen og Thüringen i Tyskland. Eierschecke er ei trelags kake.Navnet skriver seg fra det øverste av de tre lagene, «der Schecke». Dette består av eggedosis med smør og sukker og vaniljepudding med stivpiska eggehvite innrørt. Det lyse midtsjiktet er en vaniljepudding med kvarg. Bunnen er av sukkerbrød eller gjærdeig. Eierschecke skjæres vanligvis i firkanter, men runde former forekommer også.
En variant er den mye flatere Freiberger Eierschecke, som lages uten kvark, men med rosiner.


== Referanser ==


== Eksterne lenker ==
(en) Eierschecke – kategori av bilder, video eller lyd på Commons 
Oppskrift fra Thüringen
Oppskrift med rosiner
Enkel oppskrift
Svært aromatisk
53 (tall)

53 (femtitre, også skrevet treogfemti på riksmål) er det naturlige tallet som kommer etter 52 og kommer før 54.
53 er også et primtall, det neste primtallet er 59. 53 er et oddetall.
53 er atomnummeret til jod.
53 er LIII i romertall.
Fratzen

Fratzen er en potetrett fra Erzgebirge i Tyskland.
Fratzen består av en blanding av kokte og rå, revne poteter, som er forma til flate kaker og stekt. Det er ikke tilsatt verken egg, mel, melk eller krydder. Kakene serveres alene eller med usukret tyttebærsyltetøy.
Fratzen med bare rå poteter kalles Griene Fratzn (grüne Fratzen). En annen variant av potetrett fra området hvor egg er tilsatt er klitscher.
Mickey Spillane

Frank Morrison Spillane (født 9. mars 1918, død 17. juli 2006), bedre kjent som Mickey Spillane, var en amerikansk krimforfatter, mest kjent for romanene om Mike Hammer. Den første av disse, I, the Jury, kom ut i 1946.
Om Hammer ble det også laget en TV-serie med Stacy Keach i hovedrollen. Denne har gått på norsk TV3.


== Referanser ==


== Eksterne lenker ==
(en) Mickey Spillane på Internet Movie Database 
(sv) Mickey Spillane i Svensk Filmdatabas 
(fr) Mickey Spillane på Allociné 
(en) Mickey Spillane hos The Movie Database
52 (tall)

52 (femtito, også skrevet toogfemti på riksmål) er det naturlige tallet som kommer etter 51 og kommer før 53. 52 er et partall
52 er atomnummeret til tellur.
52 er LII i romertall.


== Annet ==
52 er også:

Antallet uker i et år.
Antallet kort i en standard kortstokk hvis man ikke teller med jokerer og eventuelle reklamekort.
Antallet hvite tangenter på et piano.
Getzen

Getzen er en samlebetegnelse for ulike tradisjonelle hverdagsretter uten kjøtt eller flesk fra Erzgebirge i Tyskland. Getzen holdt liv i folk i tider da kjøtt og flesk var mangelvare.
Kjernemelksgetzen (Buttermilchgetzen) ble laget av en røre av rå, revne poteter og kjernemelk. Kokte poteter kunne også tilsettes. Røren ble saltet og eventuelt krydret med løk, pepper og karve, og stekt i fleskefett, smør eller olje (mest linolje) i ovn eller i Getzenpanne. Hvis mulig kunne en legge spekk eller skiver av bratwurst på toppen under steking. Kjernemelksgetzen ble servert med tyttebærsyltetøy, blåbærsyltetøy eller eplemos. I nyere tid blir røren ofte tilsatt egg eller mel.
Blåbærgetzen (Heidelbeergetzen) inneholder, til forskjell fra kjernemelksgetzen, ikke poteter. Det er en eggekake med mel, eggeplomme, melk, salt og eventuelt sukker. Røren dekkes med blåbær (friske eller syltede) og stekes i ovn eller i Getzenpanne. Blåbærgetzen blir servert med sukker og kanel. En annen variant er Mehlgetzen, der flesketerninger brukes i stedet for blåbær. I Semmelgetzen brukes ristet brødterninger i stedet for mel.
NM for janitsjarkorps

Norgesmesterskapet for janitsjarkorps arrangeres siste helga før påskeferien hvert år i Olavshallen i Trondheim. Mesterskapet er åpent for alle amatørkorps med janitsjarbesetning som er medlem i Norges Musikkorps Forbund (NMF).
Konkurransen er delt inn i divisjoner etter nivå, og man plasseres inn i en divisjon ut fra tidligere resultater. Det arrangeres hver høst kvalifiseringskonkurranse til ledige plasser i divisjonene. Det ble i 2006 konkurrert i totalt 5 divisjoner (Elitedivisjon + 4 nummererte divisjoner). Grunnet stor interesse for mesterskapet ble det utvidet til 6 divisjoner i 2007.


== Divisjonene ==
Kilde: Gjennomføringsmodell NM Janitsjar 2013 (pdf)


=== Elitedivisjonen ===
10 konkurrerende korps
1 vinner får kongepokal annethvert år (kongepokal tildeles vinneren av NM for brassband de andre årene.
2 rykker ned til 1. divisjon


=== 1. divisjon ===
12 konkurrerende korps
1 vinner rykker opp til elitedivisjonen
3 rykker ned til 2. divisjon


=== 2.-5. divisjon ===
16 konkurrerende korps
2 korps rykker opp til divisjonen over
4 (2. div) til 7 (5. divisjon) korps rykker ned én divisjon


=== 6. divisjon ===
16 konkurrerende korps
2 korps rykker opp til 5. divisjon
Uklart hvor mange som rykker ned til 7. divisjon


=== 7. divisjon ===
Inntil 20 konkurrerende korps (6 i 2013)
2 korps rykker opp til 6. divisjon


== Bedømming ==
Det benyttes åpen bedømming, altså at dommerne er kjent med hvilket korps som spiller og får se opptredenen i alle divisjoner i NM for janitsjarkorps. Innføringen av dette har vært et stridsspørsmål med meget sterke meninger for og imot både åpen og lukket bedømming. Som dommere har vært brukt både nasjonale og internasjonale storheter innen korpsbevegelsen og profesjonelle musikere uten korpsbakgrunn.


== Norgesmestere ==
Elitedivisjonen ble opprettet i 1993. inntil da var vinner av 1. divisjon Norgesmester.
Årene 2020 og 2021 ble norgesmesterskapet ikke arrangert på grunn av covid-19-pandemien.


=== Elitedivisjon ===


=== 1. divisjon ===
1992 Dragefjellets Musikkorps (95,5 poeng), dir. Lars Kristian Brynildsen
1991 Sinsen Musikkorps (96 poeng), dir. Holger Gulbrandsen
1990 Lillestrøm Musikkorps (95 poeng), dir. Christer Johannesen
1989 Vestre Aker Musikkorps (94,1 poeng), dir. Ingar Bergby
1988 NM ikke arrangert
1987 Dragefjellets Musikkorps (94 poeng), dir. Lars Kristian Brynildsen
1986 Os Musikkforening (92,7 poeng), dir. Karl Ole Midtbø
1985 NM ikke arrangert
1984 Stabekk Janitsjarorkester (93,3 poeng), dir. Terje Wiik Mikkelsen
1983 Dragefjellets Musikkorps (94,5 poeng) dir. Per Hannevold
1982 Sarpsborg Ungdomskorps (90,4 poeng) dir. Steinar Haakenstad
1981 Dragefjellets Musikkorps (96,5 poeng), dir. Ragnar Maalen


== Eksterne lenker ==
NMFs side om NM for Janitsjarkorps
«DigitaltMuseum: Søk:  'janitsjar'». 
nmjanitsjar.no - Resultater fra tidligere mesterskap
Zahle

Zahle (Zahlé, Zahla eller Zahleh; arabisk زحلة) er Libanons tredje største by. Den ligger sentralt i Bekaa-dalen, tett ved hovedveien fra Beirut til Damaskus, og har (2006) mellom 150 000 og 200 000. De fleste av innbyggerne er kristne.
Zahle er administrasjonssete for distriktet Zahle i guvernementet Bekaa.


== Bildegalleri ==


== Eksterne lenker ==
Zahleh - Maallaqa - Taanayel
Neverdal

Neverdal er en bygd i Meløy kommune i Nordland og har om lag 800 innbyggere. Stedet ligger ved fylkesvei 17 om lag 7 km sør øst for Ørnes. Neverdal ligger mellom Ørnes som er kommunesenteret, og Glomfjord som er kommunens industristed i Meløy. 
Bygda har kommunens største korps, eget idrettslag, båtforening og velforening. 


== Næringsliv ==
Neverdal hadde en Jokerbutikk som ble nedlagt i januar 2020, men ble gjenåpnet kort tid etter, da som Snarkjøp og med nye eiere. Bygda har også en kafé/pub (Svengen kafé og pub), barnehage og privat barneskole, samt ei båtforening med 66 båtplasser. Noen av kvinnene i bygda har startet eget utsalgsted av husflidsartikler, stedet heter Krambua. 
Et statlig støttet avlingsprosjekt ble startet i Neverdal senhøsten 1984. 


== Skole ==
Neverdal skole, som var bygdas kommunale skole, ble nedlagt etter vinterferien i 2019. Elevene ble da flyttet til nye Spildra skole i Ørnes, som stod ferdig i mars 2019. Privatskolen Neverdal EnSpire skole ble startet som en direkte reaksjon på at den offentlige skolen i Neverdal skulle nedlegges, og har vært i drift siden skolestart august 2018. 


== Organisasjonsliv ==
Lag og foreninger i bygda drifter en egen hjemmeside for å profilere bygda og som en infotavle til innbyggerne.
Neverdalsturneringa (fotballturnering) blir arrangert hver år i første helgen i mai på kunstgressbanen som idrettslaget disponerer. Normalt er det påmeldt 50-55 lag med spillere i aldersgruppen fra 6 år til 14 år, og turneringen varer fra fredag ettermiddag til søndag kveld.  Denne turneringen er Idrettslagets hovedinntektskilde, og sørger for at det finnes penger til de andre aktivitetene som idrettslaget arrangerer.
Pinsemenigheten Sion Neverdals kirke ligger midt i bygda. Menigheten driver menighetsarbeid i Meløy, Rødøy og Gildeskål kommuner.


== Historie ==
Neverdal har bunkersanlegg fra krigens dager samt kanonstillinger på Neverdalsneset. Det var en fangeleir her under krigen og der døde 33 fanger av russisk og ukrainsk opprinnelse. Leiren huset ca 120 fanger på det meste. Elevene på nå nedlagte Neverdal skole skrev boka Nært på Neverdal i krigsårene 40-45. Elevene skrev også boka Stedsnavn på Neverdal.


== Eksterne lenker ==
http://www.neverdal.info/
Reipå

Reipå er et tettsted i Meløy kommune i Nordland. Tettstedet har 266 innbyggere per 1. januar 2022, og ligger omtrent 5 kilometer nord for kommunesenteret Ørnes. Fylkesvei 17 passerer gjennom tettstedet. Nord for Reipå ligger halvøya Kunna, som markerer skillet mellom Helgeland i sør og Salten i nord.


== Stedet ==
Reipå havn er Meløys største fiskerihavn. Reipå Båtforening var lokalisert samme sted, men har senere bygget egen molo. Jordbruket er preget av strukturelle endringer med flere fellesfjøs og betydelig nydyrking de senere år. Iris gjenbruksterminal er lokalisert til industriområdet, likeledes Veidekke AS, Meløy arbeidstreningssenter (MATS) og Nordland Betongssagservice. Med gang- og sykkelvei fra sentrum til Tuven, vil Tuven boligfelt utløse et betydelig antall tomter.
Reipå Idrettslag (RIL) har gressbane tett opp til forsamlingshuset Reipå bygdahus og fotballhallen «Sparebank 1 Arena». Meløy hestesportklubbs ridebane er anlagt mellom «Kystriksveien» (FV 17) og Reipå Camping. Sør for Kunna ligger Hornneset, nordre Meløys viktigste utfartsområde.
Fore kirke ligger på Reipå. Kirken er fast konsertsted under «Sommerdagan» i Meløy. Fore kirke var 100 år i 2009, og i jubileumsåret var kirken gjenstand for oppgraderinger av kirkegårdsanlegg og bygg. Jubileumsåret ble toppet med korkonserten «Menn i 100», der hundre mannssangere deltok under dirigent kantor Magne Hansen.


== Skole ==
Reipå skole fikk sin første Grønt Flagg-sertifisering i 2008, med fokus på søppelsortering. Skolen installerte 4 varmepumper som et resultat av arbeidet med prosjektet. 2010 jobbes det med å sikre sertifiseringen som miljøskole, noe som innebærer at skolen må arbeide med minst ett eller flere temaer i minimum seks måneder. Reipå fokuserer på fysisk aktivitet, økt fokus på å bruke kroppen mer, og redusere bilbruken. Skolen ønsker å bevisstgjøre elever og voksnes holdninger til mindre motorisert transport med gevinster i form av bedret fysisk form og redusert forurensing. Skoleåret 2010/2011 vil skolen videreføre satsingen på fysisk aktivitet, samt jobbe for å begrense papirforbruket med innføring av mer digital informasjonsformidling.


== Referanser ==
Harissa

For den tunisiske chilisaus, se Harissa (chili) 
Harissa (arabisk حريصا) er en liten landsby og et viktig katolsk valfartssted i Libanon. Beliggenhgeten er høyt opp i åsene over havnebyen Jounieh nord for Beirut, med en fantastisk utsikt over middelhavskysten fra Beirut og nordover mot Jbeil. 
Et midtpunkt er en stor 15-tonns hvitmalt bronsestatue av jomfru Maria (Vår Frue av Libanons dronning) med utstrakte armer. Den ligger tett ved der gondolbanen fra Jounieh kommer opp. Inne i statuens basis er det et lite kapell. I nærheten ligger den to store basilikaer, en modernistisk maronittisk-katolsk og en bysantinskpreget melkittisk-katolsk. 
Pave Johannes Paul II besøkte Harissa den 10. mai 1997. 


== Eksterne lenker ==
(en) Harissa, Lebanon – kategori av bilder, video eller lyd på Commons 
Vår Frue av Libanon – Harissa
OpusLibani
Pope's visit in Lebanon
Klitscher

Klitscher eller Ardäppelklitscher er en potetrett fra Erzgebirge i Tyskland.
Klitsher er en type potetkaker som lages av ei røre av rå og kokte, revne poteter. Røra kan inneholde løk, kvarg, kjernemelk eller karve. Til forskjell fra Fratzen inneholder klitscher egg. Røra formes til flate kaker på størrelse med en asjett, og stekes i fett. Som tilbehør serveres eplemos eller sukker. Vårsalat («Rawinzeln» på erzgebirgisk) er også hyppig brukt som tilbehør.
Klitscher med bare kokte poteter kalles Goldene Klitscher. Klitscher som inneholder sauerkraut benevnes Saure Klitscher.
Jounieh

Jounieh (arabisk جونيه) er en havneby ved Libanons middelhavskyst ca. 15 km nord for Beirut. 
Jounieh er administrasjonssete for distriktet Keserwan i guvernementet Libanonfjellene.
Byen er kjent for sine strandrestauranter og feriesteder, nattklubber, og for sin gamle souk, ferge og for gondolbanen (le téléphérique) som går opp til det katolske valfartstedet for Vårt Frue av Libanon i landsbyen Harissa. På veien opp mot Harissa ligger også, Bkerké, den maronittisk-katolske patriarks residens og den maronittiske kirkes hovedsete. 


== Eksterne lenker ==
Jounieh kommunes nettsted
Antelias

Antelias eller Antilyas (arabisk: أنطلياس ) er en by i Libanon, umiddelbart (5 km) nord for Beirut. Navnet er opprinnelig gresk ἀντήλιος, satt sammen av ordene ἀντί(anti) som betyr «mot» og ἥλιος (helios) som betyr «sol».
Byens befolkning er i hovedsak kristne: maronitter, orientalske katolikker, gresk-ortodokse og armensk ortodokse. Byen er sete for den armenske catholicos av Kilikia, noe som gjør den til en av den armenske kirkes to hovedseter. Siden 1995 har Aram I vært catholicos av Antelias. 
Byen ligger ved middelhavet, ved utløpet av elven med samme navn. Byen er kjent for den maronittiske klosteret St Elié-klosteret.
Liggetralle

Liggetralle  er et hjelpemiddel for personer som har problemer med å sitte, og som heller ikke kan gå over lengre avstander. En liggetralle er laget som en rullestol med liggebenk i stedet for sete. Liggetrallen brukes til forflytning av personer som lider av sittehemning. Redusert sitteevne er den mest typiske funksjonshemning som rammer personer med rygglidelser. Personer med alvorlige og omfattende ryggproblemer har gjerne nedsatt både sitte- og bevegelsesevne. Liggetralle må iblant også benyttes av personer med alvorlig trykkskade hvor totalavlastning av setepartiet er helt nødvendig i rehabiliteringsprosessen. 


== Finansiering ==
Liggetralle er et forflytningshjelpemiddel og vil som regel ble finansiert for brukeren gjennom hjelpemiddelsentralen i det enkelte fylket. Hjelpemiddelsentralene hører inn under NAV.


== Liggetraller og universell utforming ==
Ryggforeningen i Norge har i en rekke tilfeller påpekt at liggetraller må tas i betraktning ved gjennomføring og lov- og forskriftsarbeidet rundt universell utforming.


== Se også ==
Rullestol


== Referanser ==


== Eksterne lenker ==
Sitteproblemer
This Little Wiggy

«This Little Wiggy» er den attende episoden av den niende sesongen av TV-serien Simpsons. Den er den andre episoden som har handlingen sentrert rundt figuren Ralph Wiggum, den første var «I Love Lisa».


== Handling ==
Da Marge forstår at Ralph Wiggum ikke har noen venner, mye likt slik hun selv hadde det som barn, arrangerer hun det slik at han får tilbringe tid sammen med Bart. Bart er ikke særlig glad for opplegget, men ser det etterhvert som en fordel da han oppdager at Ralphs far har en nøkkel som kan åpne samtlige dører i Springfield. Bart og Ralph stjeler derfor nøkkelen, og etter å ha støtt på bøllene Nelson, Jimbo, Kearney og Dolph fra Springfield barneskole, drar de seks guttene til et ubrukt fengsel. Da Ralph protesterer stikker bøllene av, men ikke før de har kastet nøkkelen inn i fengselet. Ralph og Bart må gå inn etter det, men i prosessen slår de på den elektriske stolen.
Senere, mens de er hjemme hos familien Simpson, får Bart og Ralph høre at fengselet skal settes i drift igjen. Borgermester Quimby setter seg til og med ned i den elektriske stolen som et PR-stunt,  uvitende om at den faktisk fungerer. Bart og Ralph greier ikke å ringe til fengselet for å advare borgermesteren, men Ralph påpeker at Lisa sikkert vet en måte de kan advare ham på. Hun avfyrer en liten rakett med en advarsel festet til, men raketten bommer på fengselet. Den lander imidlertid i Springfield atomkraftverk, og slår av strømmen til fengselet. På dette tidspunktet var Quimby i ferd med å bli drept av den kraftige elektriske strømmen i stolen, men han overlever takket være Lisa. Senere gratulerer familien Simpson Ralph med at han kom på å spørre Lisa om hjelp. Lisa, som først er forvirret over at hun ikke får anerkjennelse for å ha sendt avgårde raketten, blir påminnet av Bart at det er sjelden Ralph får høre lovord, og at han trenger litt anerkjennelse. Lisa blir derfor med på å gratulere ham.
Baabda

Baabda (arabisk بعبدا) er en liten by i fjellhellingen øst for Beirut i Libanon Den er administrasjonssete for distriktet Baabda i guvernementet  Libanonfjellene.
Her ligger det libanesiske presidentpalasset.
Sayda (Libanon)

Sayda (tidligere Sidon; arabisk: صيدا – Ṣaydā) er Libanons tredje største by.  Den ligger ved middelhavskysten sør i landet, mellom Tyr og Beirut.  
Sayda er administrasjonssete for distriktet Sayda og guvernementet Sør-Libanon, og ligger cirka 40 km fra Beirut.
Sayda er en veldig gammel by, og har en historie som strekker seg helt tilbake til oldtiden. I første mosebok er Sidon (stamfaren til sidonerne) den førstefødte sønnen til Kanaan, som var sønn til Kam. Sidon var derfor oldebarn til Noah. Byen har tilhørt både Aleksander den store og Herodes, i tillegg til at den har vært både en muslimsk og en kristen by.
Sigurd Jorsalfare med en flåte på 60 skip stormet byen høsten 1110. Etter at Sayda falt fikk de en flis av Kristi kors som relikvie av kong Baldvin I av Jerusalem.


== Referanser ==


== Eksterne lenker ==
(en) Sidon – kategori av bilder, video eller lyd på Commons 
(en) Sidon – galleri av bilder, video eller lyd på Commons
Saida

Saida kan vise til

Saïda (by), by i Algerie
Saïda (provins), provins i Algerie
Sayda (Libanon)
Bikfaya

Bikfaya er en liten by beliggende 850 moh i fjellene 25 km nordøst for Beirut i Libanon.
Jal el Dib

Jal el Dib (arabisk: جل الديب) er en landsby på Libanons middelhavskyst som er vokst sammen med Beirut (10 bilminutter og 8 km mot sør) og blitt en av den libanesiske hovedstadens forsteder.
Guadalupe Victoria

Guadalupe Victoria (født 1786 i Tamazula, død 21. mars 1843) var Mexicos første president. Hans egentlige navn var José Miguel Ramón Adaucto Fernández y Félix og han fungerte som president i perioden fra 1824 til 1829. Han var også medlem av landets provisoriske regjering 1823–1824 etter Det første meksikanske keiserrikets fall.


== Eksterne lenker ==
Om Guadalupe Victoria på www.mexconnect.com
(en) Guadalupe Victoria fra Handbook of Texas Online
Leipziger Lerche

Leipzigerlerker – Leipziger Lerchen – er en type småkaker som har sitt opphav i den tyske byen Leipzig.Gjennom århundrer var småfugl – spesielt sanglerker – en ettertrakta rett i Leipzig og Sachsen. Lerkene sto til tider så høgt i pris, og fangsten var så omfattende at sangfuglbestanden begynte å minke merkbart. Utover på 1800-tallet engasjerte dyrevernkretser seg mot småfuglfangsten, og i 1876 innførte kong Albert I av Sachsen forbud mot lerkefangst.
Oppfinnsomme bakere i Leipzig introduserte da en kake som i form kunne minne om oppbundne lerker, og dermed gi borgerne en smak av gode, gamle dager. Kakene har bunn av mørdeig eller butterdeig og fyll av mandler, nøtter og jordbærsyltetøy; eventuelt også tilsatt brandy, rom eller kanel. «Leipziger Lerche» er siden 2004 en beskytta betegnelse.


== Referanser ==


== Eksterne lenker ==
(en) Leipziger Lerche (Gebäck) – kategori av bilder, video eller lyd på Commons